stanford-oval/wikipedia huggingface dataset:
สามีชั่วคืน
รายชื่อนักแสดง > นักแสดง

| บทบาท | นักแสดงหลัก |
| --- | --- |
กษะ เฉลิมชัยวรศักดิ์: ยศวรรธน์ ทะวาปี
ชลพรรษา อมรรัตนา / ชลพรรษา เฉลิมชัยวรศักดิ์ (ชล): ปภาวดี ชาญสมอน
ชยุต เฉลิมชัยวรศักดิ์: พงศกร โตสุวรรณ
มณีสุดา เมธาพงศ์ (เมย์): เฌอมาวีร์ สุวรรณภาณุโชค
คชา นฤนาทพิพัฒน์: แทนตะวัน ทัดเดโอ
บทบาท: นักแสดงสมทบ
ธรรศ อมรรัตนา: เปรมอนันต์ ศรีพานิช
สิริน อมรรัตนา (ริน): กชกร ส่งแสงเติม
ธนกร เฉลิมชัยวรศักดิ์ (กร): เจจินตัย แวนดิว
ภัทรีวรรณ เฉลิมชัยวรศักดิ์ (ภัท): สิรินทร์ ก่อเกียรติ
คุณอุไร เฉลิมชัยวรศักดิ์: ปภัสรา เตชะไพบูลย์
คุณเฉลิม เฉลิมชัยวรศักดิ์: ทนงศักดิ์ ศุภการ
คุณกอบกุล เฉลิมชัยวรศักดิ์: สาวิตรี สามิภักดิ์
ปริมลดา (ปริม): เกษรา วัฒนสังข์
คนางค์ (นาง): วรรษพร วัฒนากุล
ตะนุ: ภูบดินทร์ ภู่สุวรรณ
ชัย อมรรัตนา: วันชัย เผ่าวิบูลย์
เสือ: ศรีหลอด เชิญยิ้ม
ซิน: ธรัญญ่า มโนลีหกุล
ต้นนที อมรรัตนา / ต้นนที เฉลิมชัยวรศักดิ์ (ลูกพรุน): ด.ช.นิธินันท์ พูลสวัสดิ์
บทบาท: นักแสดงรับเชิญ
เนตรเสลา (จากละคร ฟ้ามีตะวัน)​: พิจิตตรา สิริเวชชะพันธ์
ข้าวหอม: ด.ญ.ศิรภัสสร อนันต์สุขสมศรี
: ด.ญ.อมียา จารุจินดา
บทบาท: นักแสดงตัวประกอบ
มาลี (คนใช้): พจนีย์ ใยละออ
เสี่ยวิบูลย์: ชาลี อิ่มมาก
หนูนิด: เรณู โจทย์บุญมา
คุณนายหงส์: 
นักข่าว: ฟ้า Lovely Family
รังสรรค์ เมธาพงศ์: ธนภัทร สีงามรัตน์
อุบลรัตน์ เมธาพงศ์: สกุนตลา ปีกจตุรัส
พนักงานเสิร์ฟร้านอาหาร: ลูกหมู Lovely Family
ส้มจี๊ด: เบญจวรรณ นัยพินธิ์
รางวัล

| ปี | รางวัล | สาขา | เสนอชื่อเข้าชิง | ผล |
| --- | --- | --- | --- | --- |
| 2565 | Kazz Awards 2022 | รางวัลละครดังแห่งปี | สามีชั่วคืน | ชนะ |
แหล่งข้อมูลอื่น

สามีชั่วคืน ที่สยามโซน
ณรงค์ หนานโฮ๊ะ นิยมไทย

| ณรงค์ หนานโฮ๊ะ นิยมไทยป> ม., ท.ช. |
| --- | --- |

ข้อมูลส่วนบุคคล
เกิด: 3 เมษายน พ.ศ. 2486 (81 ปี) อำเภอสันกำแพง จังหวัดเชียงใหม่ ประเทศไทย
พรรคการเมือง: ชาติไทย (2529–2535) ประชาธิปัตย์ (2535–2540, 2548–ปัจจุบัน) ความหวังใหม่ (2540–2545) ไทยรักไทย (2545–2547) ต้นตระกูลไทย (2547–2548)

ณรงค์ หนานโฮ๊ะ นิยมไทย (ชื่อรอง หนานโฮ๊ะ) หรือที่รู้จักกันในนาม "หนานโฮ๊ะ" อดีตผู้ช่วยเลขานุการรัฐมนตรีว่าการกระทรวงวิทยาศาสตร์ เทคโนโลยี และสิ่งแวดล้อม ในรัฐบาลนายชวน หลีกภัย อดีตสมาชิกสภาผู้แทนราษฎรจังหวัดเชียงใหม่ หลายสมัย นักจัดรายการวิทยุ ผู้สื่อข่าวท้องถิ่น ที่นำเสนอข่าวในรูปแบบภาษาถิ่นเหนือ (คำเมือง)
ประวัติ

นายณรงค์ นิยมไทย เกิดเมื่อวันที่ 3 เมษายน พ.ศ. 2486 เป็นบุตรของนายพลอย นางสุคำ นิยมไทย เขาจบการศึกษาชั้นมัธยมศึกษาตอนต้น จากศูนย์บริการการศึกษานอกโรงเรียนอำเภอสันทราย (กศน.)
ปัจจุบันนายณรงค์ พักอาศัยอยู่ที่ตำบลสันกลาง อำเภอสันกำแพง จังหวัดเชียงใหม่
งานการเมือง

นายณรงค์ เคยเป็น สจ. 3 สมัย รวม 15 ปี ต่อมาเข้าสู่งานการเมืองระดับชาติโดยลงสมัครรับเลือกตั้งในปี พ.ศ. 2529 สังกัดพรรคชาติไทย รวมทีมกับนายสุรพันธ์ ชินวัตร และนางเยาวลักษณ์ ชินวัตร แต่เขาและนางเยาวลักษณ์ไม่ได้รับเลือกตั้ง ต่อมาเขาได้รับเลือกตั้งเป็นสมาชิกสภาผู้แทนราษฎร จังหวัดเชียงใหม่ สังกัดพรรคประชาธิปัตย์ ในการเลือกตั้งในเดือนมีนาคม พ.ศ. 2535 ต่อมาได้รับเลือกสมัยที่สอง ในการเลือกตั้งในเดือนกันยายน พ.ศ. 2535 แต่ในการเลือกตั้ง พ.ศ. 2539 เขาไม่ได้รับเลือกตั้ง
ต่อมาในการเลือกตั้ง พ.ศ. 2544 จึงย้ายมาสังกัดพรรคความหวังใหม่ แต่ไม่ได้รับการเลือกตั้ง โดยได้คะแนนเป็นรองนายยงยุทธ สุวภาพ จากพรรคประชาธิปัตย์ นายทวีศักดิ์ สุภาศรี จากพรรคไทยรักไทย และนายเจริญ เชาวน์ประยูร อดีต ส.ส. จากพรรคราษฎร ซึ่งต่อมาพรรคความหวังใหม่ได้ยุบรวมเข้ากับพรรคไทยรักไทย ต่อมาในปี พ.ศ. 2547 นายณรงค์ก็ได้ลาออกจากพรรคไทยรักไทย และลงสมัครรับเลือกตั้งในการเลือกตั้งนายกองค์การบริหารส่วนจังหวัดเชียงใหม่ แต่ไม่ได้รับเลือกตั้ง โดยได้คะแนนเป็นลำดับที่ 4 ได้คะแนน 54,516 คะแนน
ในปีเดียวกันเขาย้ายไปสังกัดพรรคประชาธิปัตย์ พรรคชาติไทย พรรคมหาชน และสุดท้ายจึงย้ายมาร่วมงานการเมืองกับนายชูวิทย์ กมลวิศิษฎ์ และได้รับแต่งตั้งเป็นกรรมการบริหารพรรคต้นตระกูลไทย และเป็นผู้อำนวยการการเลือกตั้งในส่วนของภาคเหนือ แต่ไม่นานพรรคต้นตระกูลไทยก็ยุบไปรวมกับพรรคชาติไทย จากนั้นในการเลือกตั้ง พ.ศ. 2548 นายณรงค์ จึงได้ลงสมัครรับเลือกตั้ง ส.ส.เชียงใหม่ เขต 4 ในนามพรรคความหวังใหม่ และได้รับมอบหมายให้เป็นผู้อำนวยการเลือกตั้งของพรรคอีกด้วย แต่ก็ไม่สามารถเอาชนะผู้สมัครจากพรรคไทยรักไทยได้
นายณรงค์ นิยมไทย เคยได้รับแต่งตั้งเป็นผู้ช่วยเลขานุการรัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม ในรัฐบาลนายชวน หลีกภัย (ครม.50) ปฏิบัติหน้าที่ประจำตัว นายปรีชา มุสิกุล รัฐมนตรีช่วยว่าการฯ
นายณรงค์ มีบทบาทในฝ่ายนิติบัญญัติ อาทิ เป็นกรรมาธิการวิสามัญพิจารณาเรื่องพม่ากักตัวเจ้าหน้าที่ฝ่ายไทย เมื่อปี พ.ศ. 2535
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2536 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
17 ใส..รักนาย ไม่มีเบื่อ

| 17 ใส> .รักนาย ไม่มีเบื่อ |
| --- | --- |
กำกับ: เฉิน ยินจุง
เขียนบท: เรดี้ ฟู
อำนวยการสร้าง: ไอลีน หลี่ โรเจอร์ หวง มิเชล เย่
นักแสดงนำ: โทนี หยาง ดันแคน โจว จิน ฉิน ดาดา จี เจสัน หวัง เจมส์ ยุน
กำกับภาพ: แซค กู
ตัดต่อ: เฉิน เสี่ยวตง
ดนตรีประกอบ: จอร์จ เฉิน ฮุง เซลี่
ผู้จัดจำหน่าย: เผยแพร่อิสระ
วันฉาย:   2 เมษายน ค.ศ. 2004 (2004-04-02) (ไต้หวัน) 
ความยาว: 93 นาที
ภาษา: แมนดาริน, กวางตุ้ง
ทำเงิน: $10.760.000
17 ใส..รักนาย ไม่มีเบื่อ (จีน: 17歲的天空; พินอิน: Shíqī Suì de Tiānkōng, อังกฤษ: Formula 17) เป็นภาพยนตร์ไต้หวันใน ค.ศ. 2004 ที่กำกับโดย เฉิน ยินจุง นำแสดงโดย โทนี หยาง, ดันแคน โจว, คิง ชิน, ดาดา จี, จิมมี หยาง และ เจสัน จาง เป็นภาพยนตร์เกย์โรแมนติกคอมมาดี้ เล่าเรื่องเกี่ยวกับ โจ เทียน ไช่ ชายหนุ่มชาวไต้หวันสุดโรแมนติกที่เดินทางไปเยี่ยมแฟนออนไลน์ด้วยตนเองเป็นครั้งแรก เมื่อพบว่าความสัมพันธ์ทางอินเทอร์เน็ตของเขาไม่เหมาะกับชีวิตจริง เขาจึงย้ายไปใช้ชีวิตและอยู่ร่วมกับเพื่อนเก่าของเขา ภาพยนตร์เรื่องนี้เล่าถึงประสบการณ์ของเทียนกับเพื่อนร่วมห้องที่ซื่อสัตย์และเพื่อน ๆ ของเขา และความสัมพันธ์ที่น่าประหลาดใจที่เขาพัฒนาขึ้นกับ "เพลย์บอย" ในท้องถิ่น
นักแสดง

โทนี หยาง รับบทเป็น โจ เทียน ไช่
ดันแคน โจว รับบทเป็น ไบ เทีย หนาน/ริชาร์ด ไบ
จิน ฉิน รับบทเป็น อวี่
เจสัน จาง รับบทเป็น จุน
ดาดา จี รับบทเป็น ซี.ซี.
เจมส์ หยุน รับบทเป็น อลัน
เจฟฟ์ ล็อคเกอร์ รับบทเป็น เรย์
แลดเดอร์ อวี่ รับบทเป็น เควิน
หวง กวนเจี๋ย รับบทเป็น เจย์
หยาง เจ๋อหลง รับบทเป็น ช่างประปา
แหล่งข้อมูลอื่น

Formula 17 ที่อินเทอร์เน็ตมูวีเดตาเบส
An article in Taipei Times เก็บถาวร 2018-05-08 ที่ เวย์แบ็กแมชชีน
∀กันดั้ม

| --- | --- |
เทิร์นเอกันดั้ม

∀（ターンエー）ガンダム)
ชื่อภาษาอังกฤษ: ∀Gundam
อนิเมะ
กำกับโดย: โทะมิโนะ โยะชิยุกิ
เขียนบทโดย: โทะมิโนะ โยะชิยุกิ
สตูดิโอ: ซันไรส์
 สถานีย่อยการ์ตูนญี่ปุ่น
เทิร์นเอกันดั้ม หรือ ∀กันดั้ม (ญี่ปุ่น: ∀（ターンエー）ガンダム; โรมาจิ: Tān Ē Gandamu ∀เป็น สัญลักษณ์ทางคณิตศาสตร์หมายถึง"รวมทั้งหมด ทุกสิ่งทุกอย่าง" เป็นผลงานซีรีส์ กันดั้ม ของบริษัทซันไรส์ เป็นผลงานที่ถูกสร้างเพื่อเป็นซีรีส์สุดท้ายของจักรวาลกันดั้ม และเป็นผลงานทีวีซีรีส์ซึ่งกำกับและเขียนบทโดย โทะมิโนะ โยะชิยุกิ บิดาผู้ให้กำเนิด กันดั้ม โดยเริ่มออกอากาศครั้งแรกในประเทศญี่ปุ่น ตั้งแต่ 4 เมษายน 2542 ถึงวันที่ 14 มีนาคม 2543 รวมทั้งสิ้น 50 ตอน
เรื่องย่อ

ในอดีตของประวัติศาสตร์มืดนั้น เทิร์นเอกันดั้ม เป็น MS ที่มนุษย์สร้างขึ้นเพื่อใช้ต่อสู้กับศัตรูจากนอกระบบ สุริยะจักรวาล เครื่องกำเนิดพลังงานของเทิร์นเอเป็นแบบ Discontinuous Hyperoscillation Gauge Collapsing Pile (DHGCP เท่าที่ค้นดูก็คือ แบล็คโฮลเอนจิน) ใช้ระบบขับเคลื่อนด้วย I ฟิลด์บีมไดรฟ์ ซึ่งทำให้ใต้เกราะของเทิร์นเอก็คือพื้นที่กลวง ๆและโครงเล็กน้อยเท่านั้น ทำให้เทิร์นเอมีน้ำหนักเบามากและเมื่อเดินเครื่องจะทำให้น้ำหนักลดลงไปอีก (ไอเดียนี้ถูกนำไปใช้ในภายหลังเป็น GN ไดรฟ์) จึงสามารถติดอุปกรณ์ต่าง ๆ เสริมเข้าไปได้โดยไม่เสียความคล่องแคล่วไป I ฟิลด์บาเรียร์ของเทิร์นเอมีกำลังพอที่จะใช้ต้านแรงกระแทกของระเบิด นิวเคลียร์หรือเบี่ยงวิถีของบาซูก้าได้ เทิร์นเอยังมีมีนาโนเทคโนโลยีทำให้เทิร์นเอสามารถซ่อมแซมความเสียหายได้เอง เทิร์นเอกันดั้มสามารถคืนสภาพจากการถูกทำลายได้ถ้าเหลือชิ้นส่วนสำคัญไว้แต่ ต้องใช้เวลานับพันปี ซึ่งพลังฟื้นสภาพของเทิร์นเอกันดั้มนี้สามารถช่วยรักษาอาการบาดเจ็บของนัก บินซึ่งควบคุมจากคอร์ไฟเตอร์ที่บริเวณหัวเข็มขัดได้ด้วย เทิร์นเอยังมีความสามารถในการเทเลพอร์ตได้ ในยุคประวัติศาสตร์มืดนั้น เทิร์นเอกันดั้มได้สร้าง "ผีเสื้อแสงจันทร์" ซึ่งเป็นการปล่อยนาโนแมชชีนออกมาทำลายเป้าหมายเป็นบริเวณ กว้าง ซึ่งครั้งหนึ่งเทิร์นเอเคยใช้มันทำลายอารยธรรมบนโลกไปจนหมดสิ้น
เทิร์นเอกันดั้มหลับไหลอยู่ในรูปปั้นที่เรียกว่าตุ๊กตาสีขาว (ไวท์ดอล) ซึ่งทำงานด้วยระบบอัตโนมัติ ก่อนหยุดทำงานและได้โลรัน แซ็คขึ้นควบคุม จริง ๆ แล้วเทิร์นเอเครื่องนี้เป็นเพียงรุ่นสาธิตการทำงานในอดีตซึ่งมีอุปกรณ์ ต่างจากรุ่นใช้งานจริง (ในยุคประวัติศาสตร์มืดมีเทิร์นเอรุ่นผลิตจำนวนมากที่ใช้ตาแบบจิมด้วย และยังมีเทิร์นเอรุ่นติดอุปกรร์ครบซึ่งยังไม่มีข้อมูล) ในภายหลังโลรันได้ไปเจอ DOC เบสที่หมดสภาพเพราะผีเสื้อแสงจันทร์ถูกฝังอยู่ใต้ดิน เทิร์นเอกันดั้มเครื่องนี้ยังดูเหมือนมีชีวิตจิตใจของตัวเองด้วย
แหล่งข้อมูลอื่น

เว็บไซต์อย่างเป็นทางการ (ญี่ปุ่น)
∀กันดั้ม (อนิเมะ) ที่เครือข่ายข่าวอนิเมะ
กรมการพัฒนาชุมชน

| --- | --- |
Community Development Department
เครื่องหมายราชการ
ภาพรวมกรม
ก่อตั้ง: 1 ตุลาคม พ.ศ. 2505; 62 ปีก่อน (2505-10-01)
กรมก่อนหน้า: กรมมหาดไทย
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: ชั้น 5 อาคารรัฐประศาสนภักดี (อาคารบี) ศูนย์ราชการเฉลิมพระเกียรติ 80 พรรษา 5 ธันวาคม 2550 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร 10210
บุคลากร: 7,935 คน (พ.ศ. 2566)
งบประมาณต่อปี: 6,398,209,300 บาท (พ.ศ. 2568)
ฝ่ายบริหารกรม: สยาม ศิริมงคล, อธิบดี ไพโรจน์ โสภาพร, รองอธิบดี วรงค์ แสงเมือง, รองอธิบดี สามารถ สุวรรณมณี, รองอธิบดี
ต้นสังกัดกรม: กระทรวงมหาดไทย
เว็บไซต์: www.cdd.go.th
กรมการพัฒนาชุมชน เป็นหน่วยงานระดับกรม สังกัดกระทรวงมหาดไทย เป็นหน่วยงานที่ดำเนินการส่งเสริมกระบวนการเรียนรู้ และการมี ส่วนร่วมของประชาชน ส่งเสริมและพัฒนาเศรษฐกิจชุมชนฐานรากให้มีความมั่นคงและมีเสถียรภาพโดยสนับสนุนให้มีการจัดทำและใช้ประโยชน์จากข้อมูลสารสนเทศ ศึกษา วิเคราะห์ วิจัย จัดทำยุทธศาสตร์ชุมชน ตลอดจนการฝึกอบรมและพัฒนาบุคลากรที่เกี่ยวข้องในการพัฒนาชุมชน เพื่อให้เป็นชุมชนเข้มแข็งอย่างยั่งยืน
ประวัติ

กรมการพัฒนาชุมชน เดิมมีฐานะเป็นส่วนพัฒนาการท้องถิ่น สังกัดกรมมหาดไทย และได้รับการยกฐานะเป็นกรม เมื่อวันที่ 1 ตุลาคม พ.ศ. 2505 ตามพระราชบัญญัติปรับปรุงกระทรวง ทบวง กรม (ฉบับที่ 10) พ.ศ. 2505
กระทรวงมหาดไทย ได้ให้ความสำคัญของการบริหารงานระหว่างกรมการปกครอง (กรมมหาดไทยเดิม) กับกรมการพัฒนาชุมชน โดยให้ข้าราชการของทั้งสองกรม สามารถโอนย้าย สับเปลี่ยนกันได้ และมีหลักการสับเปลี่ยนหมุนเวียน ยืมตัวกันได้ระหว่างกรมการปกครอง กรมการพัฒนาชุมชน สำนักงานรัฐมนตรี และสำนักงานปลัดกระทรวงมหาดไทย ทำให้สามารถสอบเลื่อนระดับร่วมกันได้
อำนาจและหน้าที่

กำหนดนโยบาย ยุทธศาสตร์ มาตรการ และแนวทางในการพัฒนาชุมชนระดับชาติ
จัดทำและพัฒนาระบบมาตรฐานการพัฒนาชุมชน
พัฒนาระบบและกลไกในการส่งเสริมกระบวนการเรียนรู้ การจัดการความรู้ การอาชีพ การออม และการบริหารจัดการเงินทุนของชุมชน
สนับสนุนและพัฒนาระบบข้อมูลสารสนเทศชุมชน ส่งเสริมการใช้ประโยชน์และการ ให้บริการข้อมูลสารสนเทศชุมชน
ศึกษา วิเคราะห์ วิจัย พัฒนา และสร้างองค์ความรู้เพื่อใช้ในงานพัฒนาชุมชน และการจัดทำยุทธศาสตร์ชุมชน
ฝึกอบรมและพัฒนาข้าราชการ เจ้าหน้าที่ที่เกี่ยวข้อง ผู้นำชุมชน องค์การชุมชน และ เครือข่ายองค์การชุมชนให้มีความรู้ ทักษะ ทัศนคติ และสมรรถนะในการทำงาน รวมทั้งให้ความ ร่วมมือทาง      วิชาการด้านการพัฒนาชุมชนแก่หน่วยงานทั้งในประเทศและต่างประเทศ
ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรม หรือตามที่กระทรวง หรือคณะรัฐมนตรีมอบหมาย
หน่วยงานในสังกัด

กรมการพัฒนาชุมชน ได้แบ่งส่วนราชการในสังกัดตามกฎกระทรวง พ.ศ. 2552 ดังนี้
หน่วยงานในสังกัด > ราชการบริหารส่วนกลาง

สำนักตรวจราชการ
สำนักงานเลขานุการกรม
กองการเจ้าหน้าที่
กองคลัง
กองแผนงาน
กองนิติการ
สำนักพัฒนาทุนและองค์กรการเงินชุมชน
สำนักส่งเสริมภูมิปัญญาท้องถิ่นและวิสาหกิจชุมชน
สำนักเสริมสร้างความเข้มแข็งชุมชน
สถาบันการพัฒนาชุมชน
ศูนย์สารสนเทศเพื่อการพัฒนาชุมชน
สำนักงานกองทุนพัฒนาบทบาทสตรี
กลุ่มงานคุ้มครองจริยธรรม
กลุ่มพัฒนาระบบบริหาร
กลุ่มตรวจสอบภายใน
หน่วยงานในสังกัด > ราชการส่วนภูมิภาค

สำนักงานพัฒนาชุมชนจังหวัด มีพัฒนาการจังหวัด (อำนวยการ ระดับสูง) เป็นหัวหน้าหน่วยงาน โดยแบ่งส่วนราชการออกเป็น 4 กลุ่มงาน ได้แก่
กลุ่มงานประสานและสนับสนุนการบริหารงานพัฒนาชุมชน มีผู้อำนวยการกลุ่มงานประสานและสนับสนุนการบริหารงานพัฒนาชุมชน (วิชาการ ระดับชำนาญการพิเศษ) เป็นผู้อำนวยการกลุ่มงาน
กลุ่มงานยุทธศาสตร์การพัฒนาชุมชน มีผู้อำนวยการกลุ่มงานยุทธศาสตร์การพัฒนาชุมชน (วิชาการ ระดับชำนาญการพิเศษ) เป็นผู้อำนวยการกลุ่มงาน
กลุ่มงานสารสนเทศการพัฒนาชุมชน มีผู้อำนวยการกลุ่มงานสารสนเทศการพัฒนาชุมชน (วิชาการ ระดับชำนาญการพิเศษ) เป็นผู้อำนวยการกลุ่มงาน
กลุ่มงานส่งเสริมการพัฒนาชุมชน มีผู้อำนวยการกลุ่มงานส่งเสริมการพัฒนาชุมชน (วิชาการ ระดับชำนาญการพิเศษ) เป็นผู้อำนวยการกลุ่มงาน
สำนักงานพัฒนาชุมชนอำเภอ มีพัฒนาการอำเภอ (วิชาการ ระดับชำนาญการพิเศษ) เป็นหัวหน้าหน่วยงาน
แหล่งข้อมูลอื่น

เว็บไซต์ทางการ
| ด ค กหน่วยงานในกระทรวงมหาดไทยของไทย |
| --- | --- |
กรม:  สำนักงานรัฐมนตรี  สำนักงานปลัดกระทรวง  กรมการปกครอง  กรมส่งเสริมการปกครองท้องถิ่น  กรมที่ดิน  กรมการพัฒนาชุมชน  กรมโยธาธิการและผังเมือง  กรมป้องกันและบรรเทาสาธารณภัย 
รัฐวิสาหกิจ:  การไฟฟ้านครหลวง  การไฟฟ้าส่วนภูมิภาค  การประปานครหลวง  การประปาส่วนภูมิภาค  องค์การตลาด  องค์การจัดการน้ำเสีย 
ในอดีต:  กรมราชทัณฑ์  กรมตำรวจ  กรมการเร่งรัดพัฒนาชนบท 
อื่น ๆ:  วิทยาลัยมหาดไทย  วิทยาลัยการปกครอง  กองอาสารักษาดินแดน  ศูนย์ดำรงธรรม  สถาบันพัฒนาบุคลากรท้องถิ่น  สถานีโทรทัศน์ผ่านดาวเทียมมหาดไทย 
หมวดหมู่
ฐานข้อมูลโลกว่าด้วยพื้นที่คุ้มครอง

| --- | --- |
ประเภท: องค์การระหว่างประเทศ
อุตสาหกรรม: การอนุรักษ์ธรรมชาติ; การพัฒนาอย่างยั่งยืน
ก่อตั้ง: พ.ศ. 2524, เคมบริดจ์, อังกฤษ
สำนักงานใหญ่: เคมบริดจ์ 
เว็บไซต์: www.protectedplanet.net
ฐานข้อมูลโลกว่าด้วยพื้นที่คุ้มครอง (อังกฤษ: World Database on Protected Areas: WDPA) เป็นชุดข้อมูลที่ใหญ่ที่สุดในโลกเกี่ยวกับพื้นที่คุ้มครองทางบกและทางทะเล ซึ่งประกอบด้วยพื้นที่คุ้มครองมากกว่า 260,000 แห่ง ณ เดือนสิงหาคม พ.ศ. 2563 โดยมีบันทึกครอบคลุม 245 ประเทศและดินแดนทั่วโลก ฐานข้อมูลโลกว่าด้วยพื้นที่คุ้มครองเป็นโครงการร่วมทุนระหว่างศูนย์กำกับติดตามการอนุรักษ์โลก โครงการสิ่งแวดล้อมแห่งสหประชาชาติ (UNEP-WCMC) และคณะกรรมาธิการโลกว่าด้วยพื้นที่คุ้มครอง (WCPA) ขององค์การระหว่างประเทศเพื่อการอนุรักษ์ธรรมชาติ (IUCN)
ข้อมูลสำหรับฐานข้อมูลโลกว่าด้วยพื้นที่คุ้มครอง (WDPA) รวบรวมจากสำนักงานเลขาธิการอนุสัญญาระหว่างประเทศ รัฐบาล และองค์การนอกภาครัฐที่ร่วมมือ แต่บทบาทของผู้ดูแลจะถูกจัดสรรให้กับโครงการพื้นที่คุ้มครองของ UNEP-WCMC ซึ่งตั้งอยู่ในเคมบริดจ์ สหราชอาณาจักร ซึ่งเป็นเจ้าภาพฐานข้อมูลนี้มาตั้งแต่ก่อตั้งในปี พ.ศ. 2524 ฐานข้อมูลโลกว่าด้วยพื้นที่คุ้มครองส่งมอบข้อมูลอันล้ำค่าให้กับผู้มีอำนาจตัดสินใจทั่วโลก โดยเฉพาะอย่างยิ่งในแง่ของการวัดขอบเขตและประสิทธิภาพของพื้นที่คุ้มครองในฐานะตัวบ่งชี้สำหรับการบรรลุเป้าหมายความหลากหลายทางชีวภาพระดับโลก ในเดือนตุลาคม พ.ศ. 2553 UNEP-WCMC ได้เปิดตัวเว็บไซต์บนโซเชียลมีเดียชื่อ Protected Planet ซึ่งช่วยให้ผู้ใช้สามารถโต้ตอบและปรับปรุงข้อมูลที่บันทึกไว้ในฐานข้อมูลโลกเกี่ยวกับพื้นที่คุ้มครองในปัจจุบันได้
รายงาน Protected Planet จะถูกเผยแพร่โดย UNEP-WCMC ทุก ๆ สองปี รายงานนี้จัดทำขึ้นเพื่อประเมินสถานะของพื้นที่คุ้มครองของโลกอย่างครอบคลุม และเสนอคำแนะนำเชิงกลยุทธ์เพื่อบรรลุเป้าหมายการอนุรักษ์ระดับนานาชาติ
แนวปะการังใกล้เกาะเอนเดอร์เบอรี เขตคุ้มครองหมู่เกาะฟีนิกซ์ พื้นที่คุ้มครองทางทะเลที่ใหญ่ที่สุดใน WDPA
การใช้งาน

เนื่องจากเป็นรายการพื้นที่คุ้มครองทั่วโลกที่ครอบคลุมเพียงรายการเดียว ฐานข้อมูลโลกว่าด้วยพื้นที่คุ้มครอง (WDPA) จึงเป็นทรัพยากรสำคัญสำหรับการจัดการและวิจัยพื้นที่คุ้มครองเพื่ออนุรักษ์ทรัพยากรที่มีชีวิตของโลก
ข้อมูลในฐานข้อมูลโลกว่าด้วยพื้นที่คุ้มครอง (WDPA) เปิดเผยต่อสาธารณะในรูปแบบต่าง ๆ ผ่านทาง Protected Planet และไม่เพียงแต่ใช้ในชุมชนวิทยาศาสตร์ชีวภาพเท่านั้น แต่ยังใช้กับบุคคลทั่วไป หน่วยงานของรัฐ องค์กรไม่แสวงหากำไร และธุรกิจภาคเอกชนด้วย ฐานข้อมูลโลกว่าด้วยพื้นที่คุ้มครองถูกใช้เป็นหลักเพื่อวัตถุประสงค์ต่อไปนี้:
เพื่อรวมข้อมูลสายพันธุ์จากระบบคลังข้อมูลความหลากหลายทางชีวภาพทั่วโลก (GBIF) เข้ากับการวิเคราะห์เชิงพื้นที่ของ WDPA เพื่อติดตามการเกิดขึ้นของสายพันธุ์ต่าง ๆ ภายในพื้นที่คุ้มครอง เพื่อกำหนดพื้นที่ความหลากหลายทางชีวภาพที่สำคัญและสถานะใกล้สูญพันธุ์ของสายพันธุ์บางชนิด
เพื่อรายงานความคืบหน้าเกี่ยวกับเป้าหมายการพัฒนาระดับสหัสวรรษและเป้าหมายความหลากหลายทางชีวภาพของอนุสัญญาว่าด้วยความหลากหลายทางชีวภาพ
เพื่อดำเนินการประเมิน เช่น รายงานสถานการณ์ความหลากหลายทางชีวภาพของโลก (Global Biodiversity Outlook) และ ความร่วมมือด้านตัวชี้วัดความหลากหลายทางชีวภาพ (Biodiversity Indicators Partnership: BIP) พ.ศ. 2553
การประมาณขอบเขตและปริมาณของคาร์บอนที่ได้รับการคุ้มครองโดยอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (UNFCCC)
การสนับสนุนและติดตามความก้าวหน้าของโลกและระดับภูมิภาคเพื่อบรรลุเป้าหมาย คำสั่ง และการประเมินระดับนานาชาติจำนวนหนึ่ง
รองรับการตัดสินใจเมื่อใช้ร่วมกับการสังเกตการณ์โลกเพื่อประเมินแรงกดดันต่อพื้นที่คุ้มครอง เช่น ในหอสังเกตการณ์ดิจิทัลสำหรับพื้นที่คุ้มครอง (Digital Observatory for Protected Areas: DOPA) ที่พัฒนาโดยศูนย์วิจัยร่วมของคณะกรรมาธิการยุโรป
การวิเคราะห์ช่องว่างของพื้นที่คุ้มครอง: ประเทศและภูมิภาคต่าง ๆ จำนวนมากกำลังดำเนินงานนี้เพื่อระบุขอบเขตของการปกป้องไบโอม ถิ่นที่อยู่ และสายพันธุ์ ซึ่งช่วยในการกำหนดลำดับความสำคัญของการจัดตั้งพื้นที่คุ้มครอง
การวางแผนพื้นที่คุ้มครองใหม่: เครื่องมือประเมินความหลากหลายทางชีวภาพแบบบูรณาการ IBAT ทำให้ข้อมูลพื้นที่คุ้มครองจาก WDPA พร้อมใช้สำหรับการวิจัยและการวางแผนการอนุรักษ์
เพื่อปฏิบัติตามนโยบายการปกป้องสิ่งแวดล้อมของรัฐบาลหลายแห่ง กลุ่มอุตสาหกรรม เช่น สภาการขุดและโลหะระหว่างประเทศ (ICMM) และธนาคารเพื่อการพัฒนาและการลงทุน
ดำเนินการประเมินความเสี่ยงและประเมินผลกระทบต่อสิ่งแวดล้อม อุตสาหกรรมต่าง ๆ ใช้ข้อมูลฐานข้อมูลโลกว่าด้วยพื้นที่คุ้มครอง (WDPA) เพื่อวางแผนกิจกรรมต่าง ๆ ของตนนอกพื้นที่อนุรักษ์ที่สำคัญ เพื่อให้ได้สมดุลระหว่างการพัฒนาและการอนุรักษ์ โดยมี IBAT ทางธุรกิจแยกต่างหากที่ช่วยให้ธุรกิจสามารถเข้าถึงและวิเคราะห์ข้อมูลความหลากหลายทางชีวภาพที่สำคัญได้
นอกเหนือจากการใช้ประโยชน์อื่น ๆ มากมายสำหรับชุมชนวิทยาศาสตร์แล้วฐานข้อมูลโลกว่าด้วยพื้นที่คุ้มครอง (WDPA) ยังใช้เพื่อการวิจัยขอบเขต ตำแหน่ง และประสิทธิภาพของพื้นที่คุ้มครองอีกด้วย
ใช้โดย เนชั่นแนลจีโอกราฟิก เพื่อระบุรายละเอียดตำแหน่งของพื้นที่คุ้มครองในการผลิตแผนที่
การบูรณาการชั้นพื้นที่คุ้มครองทางทะเลจากฐานข้อมูลโลกว่าด้วยพื้นที่คุ้มครอง (WDPA) ลงใน กูเกิล เอิร์ธ
Protected Planet

Protected Planet ได้รับการพัฒนาให้เป็นพอร์ทัลฐานข้อมูลอินเทอร์เน็ตสำหรับฐานข้อมูลโลกว่าด้วยพื้นที่คุ้มครอง (WDPA) โดยตั้งใจให้เป็นมิตรต่อผู้ใช้มากขึ้น และช่วยให้ผู้ใช้สามารถมองเห็น สำรวจ และวัดพื้นที่คุ้มครองได้ผ่านแผนที่แบบโต้ตอบและเครื่องมือสถิติสรุป เป้าหมายของการพัฒนาดังกล่าวคือเพื่อลดภาระในการรวบรวมข้อมูลและทำให้การรวบรวมพื้นที่คุ้มครองมีประสิทธิภาพมากขึ้น ในขณะที่ WDPA ก่อนหน้านี้ต้องพึ่งพาความช่วยเหลือจากหน่วยงานระดับชาติจำนวนมาก และประสบปัญหาจากข้อมูลที่ไม่ครบถ้วนเกี่ยวกับพื้นที่คุ้มครอง และความจำเป็นในการอัปเดตอย่างต่อเนื่อง
Protected Planet เปิดตัวที่การประชุมภาคีครั้งที่ 10 ของอนุสัญญาว่าด้วยความหลากหลายทางชีวภาพในนาโกย่า ประเทศญี่ปุ่นในเดือนตุลาคม พ.ศ. 2553 และได้รับทุนส่วนใหญ่จากการลงทุนจากภาคเอกชน โดยทำหน้าที่เป็นโครงสร้างพื้นฐานยุคใหม่สำหรับการดาวน์โหลดข้อมูลพื้นที่คุ้มครองโดยผู้ใช้ที่ลงทะเบียน โดยจะโฮสต์บนเซิร์ฟเวอร์หลายเครื่องทั่วโลก และผู้ให้บริการข้อมูลที่ลงทะเบียนอาจเป็นบุคคลเดียวหรือองค์กรระดับโลกขนาดใหญ่ก็ได้
เทคโนโลยีเว็บกำลังถูกนำมาใช้เพื่อปรับปรุงตัวเลือกการค้นหาและการแสดงผลการค้นหา เพื่อสร้างการดาวน์โหลดข้อมูลที่ดีขึ้น และเพื่อสร้างรูปแบบมาตรฐานผ่านช่องข้อมูลขั้นต่ำที่ต้องกรอกข้อมูลให้ครบถ้วน ความจริงที่ว่า Protected Planet เปิดกว้างสำหรับนักวิชาการ นักวิทยาศาสตร์ นักศึกษา นักวิจัย ผู้จัดการอุทยาน และชุมชนท้องถิ่น ทำให้สามารถใช้เครื่องมือออนไลน์เพื่อสร้างสถิติล่าสุดเกี่ยวกับพื้นที่คุ้มครอง และใช้คำติชมจากผู้ใช้เพื่อปรับปรุงเพิ่มเติม
ด้วยการใช้เครื่องมือเครือข่ายโซเชียล Protected Planet ทำให้สามารถแสดงฐานข้อมูลโลกว่าด้วยพื้นที่คุ้มครอง (WDPA) ร่วมกับทรัพยากรเพิ่มเติม เช่น รูปถ่าย จุดที่น่าสนใจ และพื้นที่คุ้มครองใกล้เคียง พร้อมทั้งสามารถทำงานร่วมกันและค้นพบข้อมูลจากวิกิพีเดีย และระบบคลังข้อมูลความหลากหลายทางชีวภาพทั่วโลก (GBIF) ได้
ดูเพิ่ม

ศูนย์กำกับติดตามการอนุรักษ์โลก โครงการสิ่งแวดล้อมแห่งสหประชาชาติ — UNEP-WCMC
ประเภทพื้นที่คุ้มครองของไอยูซีเอ็น
แหล่งข้อมูลอื่น

WDPA
Protected Planet
UNEP World Conservation Monitoring Centre
IUCN World Commission on Protected Areas
GBIF Collaboration with WDPA เก็บถาวร 2012-03-10 ที่ เวย์แบ็กแมชชีน
แผนที่พื้นที่คุ้มครองของสาธารณรัฐไนเจอร์โดยใช้ข้อมูลรูปหลายเหลี่ยมจาก WDPA
แนเรอฟยอร์ด มรดกโลกขององค์การยูเนสโก
ละครวิทยุ

ละครวิทยุ เป็นการแสดงละครโดยใช้เสียงอย่างเดียว เมื่อไม่มีภาพ จึงต้องขึ้นอยู่กับบทสนทนาโต้ตอบ ดนตรีและเอฟเฟ็กซ์เสียงเพื่อช่วยให้ผู้ฟังจินตนาการถึงตัวละครและนิยายออก ละครวิทยุอาจเป็นละครที่เขียนขึ้นเพื่อออกอากาศทางวิทยุโดยเฉพาะ ละครสารคดี งานบันเทิงคดีที่สร้างเป็นละคร หรือละครที่เดิมเขียนขึ้นเป็นละครเวที
ลำไย ไหทองคำ

| ลำไย ไหทองคำ |
| --- | --- |
ชื่อเกิด: สุพรรณษา เวชกามา
ฉายา: ลำไย ไหทองคำ
เกิด: 3 ตุลาคม พ.ศ. 2541 (26 ปี) อำเภอสุวรรณภูมิ จังหวัดร้อยเอ็ด ประเทศไทย
แนวเพลง: ลูกทุ่ง หมอลำ
อาชีพ: นักร้อง นักแสดง พิธีกร ยูทูบเบอร์
เครื่องดนตรี: เสียงร้อง
ช่วงปี: พ.ศ. 2559–ปัจจุบัน
ค่ายเพลง: ไหทองคำ เรคคอร์ด
สุพรรณษา เวชกามา (เกิด 3 ตุลาคม พ.ศ. 2541) ชื่อเล่น อ้าย หรือที่รู้จักกันในชื่อ ลำไย ไหทองคำ เป็นนักร้องลูกทุ่ง นักแสดง พิธีกรชาวไทย มีผลงานที่มีชื่อเสียงคือเพลง "ผู้สาวขาเลาะ" และ พรีเซนเตอร์สินค้า แบรนด์ อาซากิ สินค้าหูฟังและอุปกรณ์ไอทีลำไยไหทองคำ
ประวัติ

สุพรรณษา เวชกามา ชื่อเล่นว่า อ้าย เป็นบุตรสาวของสมชาย เวชกามา กับหนูแดง คลังมนตรี เกิดที่บ้านผักเผ็ด ตำบลน้ำคำ อำเภอสุวรรณภูมิ จังหวัดร้อยเอ็ด ครอบครัวมีฐานะยากจน และย้ายเข้ามาอยู่ในกรุงเทพฯ เร่ขายของ ตามสถานบันเทิงยามราตรี เป็นอาชีพเสริม ตั้งแต่ชั้นอนุบาล จากนั้นได้เข้ารับการศึกษาในชั้นประถมที่โรงเรียนวัดยางสุทธาราม เขตบางกอกน้อย​ และเริ่มเข้าสู่วงการดนตรีจากการรับงานกับวงอิเล็กโทน ตอนเรียน ป.4 โดยทำหน้าที่ร้องเพลงและแดนเซอร์ ต่อมาก็กลายมาเป็นหมอลำซิ่งเดินสายร้องเพลงจนพบกับประจักษ์ชัย เนาวรัตน์ และได้เซ็นสัญญาเป็นศิลปินในสังกัด และเขาตั้งชื่อให้เธอว่า ลำไย ไหทองคำ จุดที่ทำให้เธอกลายเป็นที่รู้จักคือ เพลง "ผู้สาวขาเลาะ" โดยมีทั้งผู้นิยมชมชอบและวิจารณ์การแต่งกาย โดยเธอให้สัมภาษณ์ว่าพฤติกรรมบนเวทีเป็นเพียงการแสดง เมื่อมีคนจ้างเล่น ก็ต้องทำให้เต็มที่ และทำไปเพื่อเลี้ยงปากท้อง
ลำไย ไหทองคำ เกือบจะไม่ได้ใช้ชื่อนี้ในวงการแล้ว โดยย้อนไปเมื่อครั้งที่เธอได้พบกับ อ.ประจักษ์ชัย ในช่วงแรก ๆ เขาได้คิดชื่อในวงการให้เธอเลือก 2 ชื่อ คือ "ลำไย ไหทองคำ" และ "สำเพ็ง เด้งดี" แต่สาวลำไยเห็นว่าชื่อสำเพ็ง ฟังดูเหมือนชื่อย่านขายของมากกว่า ทำให้คนอาจสับสน เลยตัดสินใจเลือกชื่อ "ลำไย ไหทองคำ" นั่นเอง โดยเพลงแรกของเธอที่ถูกปล่อยออกมามีชื่อว่าเพลง 17 สิเข้า ซึ่งมีท่าเต้นสุดสะเด่าที่ทำเอาเธอโดนวิจารณ์อย่างหนัก แต่ความแซ่บของเธอกลับยิ่งทำให้มีคนติดตามมากขึ้นเรื่อย ๆ พร้อมกับกระแสในแง่ลบเรื่องท่าเต้นที่ไม่เหมาะสม ทำให้ถูกที่โรงเรียนตักเตือน
หลังจากที่เพลง 17 สิเข้า เป็นกระแสดราม่าเรื่องท่าเต้นไปได้สักพัก ในช่วงปลายปี 2559 สาวลำไยก็ได้มีโอกาสถ่ายทอดบทเพลง ผู้สาวขาเลาะ ที่แต่งโดย อาม ชุติมา ซึ่งเป็นเพลงหมอลำสนุก ๆ มีเนื้อหาพูดถึงสาว ๆ ที่ชอบเที่ยวลั้ลลา  นอกจากเนื้อเพลงจะเป็นภาษาอีสานแท้ ๆ แล้ว ดนตรียังเป็นแบบหมอลำสไตล์เร็กเก้ มีความแปลกใหม่ ส่งผลให้เพลงนี้ติดหูคนฟังได้อย่างง่ายดาย กลายเป็นเพลงฮิตติดชาร์ต แถมยังทำสถิติทะลุสองร้อยล้านวิวในเวลาแค่ครึ่งปี ทำให้ชื่อของ ลำไย ไหทองคำ เป็นที่รู้จักไปทั่วประเทศ มีงานติดต่อเข้ามามากมาย และมีผลงานเพลงออกมาอยู่เรื่อย ๆ พร้อมกับมีโอกาสได้ไปฟีเจอริ่งกับนักร้องคนอื่น ๆ ไม่ว่าจะเป็นเพลง ผู้สาวขาเฟี้ยว, เพลงขาร็อคขาเลาะ ร่วมกับ เสก โลโซ, เพลงหมอลำลงตับ ร่วมกับ เพชร สหรัตน์, เพลงสาธุ ร่วมกับ บูม บูม แคช และล่าสุดกับเพลง น้องง่ายกับอ้ายผู้เดียว ซิงเกิลช้า ๆ ซึ้ง ๆ ที่มีเนื้อหากินใจ